
Tekintettel arra, hogy a Felsőpakony Nagyközség Önkormányzata (a továbbiakban: Adatkezelő) az általa szervezett FALUNAP (a továbbiakban: Rendezvény) kapcsolatosan adatkezelőnek minősül, az érintettek részére az információs önrendelkezési jogról és az információszabadságról szóló 2011. évi CXII. törvény, valamint az (EU) 2016/679 európai parlamenti és tanácsi rendelet (GDPR) rendelkezéseivel összhangban Adatkezelő a következő tájékoztatást adja, melyben foglaltakat –illetve az e tárgykörben készült adatvédelmi szabályzatot- magára nézve kötelezőnek ismer el. 

Az Adatkezelő kötelezettséget vállal arra vonatkozóan, hogy az általa végzett adatkezelés megfelel a hatályos jogszabályokban meghatározott elvárásoknak, így különös tekintettel arra, hogy az érintettek részére adott tájékoztatást tömör, átlátható, világos és közérthető megfogalmazással és könnyen hozzáférhető formában bocsátja rendelkezésre.       

I. Az adatkezelő

Neve:
Felsőpakony Nagyközség Önkormányzata

Székhelye:
2363 Felsőpakony, Petőfi Sándor u. 9.

Telefon:
06 29 317-131; 06 29 317-719

E-mail:
polgarmesteri.hivatal@felsopakony.hu
weboldal: 
www.felsopakony.hu 

Az adatkezelő adatvédelmi tisztviselője:  

Név: dr. Remete Sándor
E-mail: dpo@felsopakony.hu

A személyes adatokat az Adatkezelő képviselője, a Rendezvény szervezésében, lebonyolításában jogosultsággal rendelkező munkavállalók, az adatkezelővel a rendezvényhez kapcsolódó adatfeldolgozási tevékenységet folytató gazdasági társaságok, egyéni vállalkozók, egyéb szervezetek csakis az Adatkezelő által meghatározott terjedelemben és tevékenységük végzéséhez szükséges mértékben ismerhetik meg.
II. Az adatkezelés célja

Kulturális célú fényképfelvételek készítése
Adatkezelő a Rendezvényen kulturális célból fényképfelvételeket készít, melyet a Rendezvényt népszerűsítő print kiadványok, online megjelenésű PR anyagok elkészítéséhez használ fel. 

Adatkezelő a fentiek szerinti adatkezelése során adattovábbítást végez, a rendezvények készült fotó dokumentáció közül véletlenszerűen kiválasztott, a rendezvény népszerűsítését szolgáló kiadvány készítése céljából. 

Adatkezelő a kezelt adatokat nyilvánosságra hozza a/az  https://www.facebook.com/profile.php?id=100052240899273;     https://www.facebook.com/Szabó-Magda-Könyvtár-és-Közösségi-Ház-162120243846591  közösségi alkalmazási felületén. 

És a https://felsopakony.hu/falunap-2025-09-27-reszletes-programmal/ illetve a http://konyvtar.felsopakony.hu/?Gal%26eacute%3Bria:Rendezv%26eacute%3Bnyek_2025&page= ), honlapokon.
III. A kezelt adatok köre

A kezelt személyes adat a kulturális célú fényképfelvétel készítése esetében a személyről készült olyan videó vagy fénykép, mely nem minősül tömegfelvételnek, illetve amelynek alapján az érintett személy egyértelműen beazonosítható (pl.: érintettről készült portréfotó,).
IV. Az adatkezelés jogalapja

A Rendezvényen a kiállítók által szervezett szolgáltatások igénybevétele esetén (pl. ügyességi játékok, nyereményjáték stb.) a jogalap az érintett hozzájárulásán alapszik (GDPR rendelt 6. cikk (1) bekezdésének a) pontja). Ezek esetében az adatszolgáltatásnak önkéntesnek kell lennie, kiskorúak esetén a törvényes képviselő külön hozzájáruló nyilatkozatának megléte is szükséges. Adatkezelő azonban kifejezetten kijelenti, hogy az adatkezelőn kívüli harmadik személyek vagy szervezetek által történő adatkezelésekért és azok körülményeiért nem vállal felelősséget.
A Rendezvény helyszínén a tömegfelvételeket az Adatkezelő a fent megnevezett célok érdekében jogos érdekeinek érvényesítése miatt készíti, a rendezvény népszerűsítése céljából (GDPR rendelt 6. cikk (1) bekezdésének f) pont.

A portrészerű, nem tömegfelvételek esetében az Adatkezelő az érintett hozzájárulásával teszi (GDPR rendelt 6. cikk (1) bekezdésének a) pontja)
V. Nyilvánosságra hozatal

Adatkezelő a kezelt adatok nyilvánosságra hozatalát kulturális célú fényképfelvételekkel kapcsolatban végzi. A tömegfelvételen kívüli egyedi vagy portré fényképfelvételek nyilvánosságra hozatalra kizárólag abban az esetben történik meg, ha az érintett a jelen adatkezelési tájékoztató mellékletét képező nyilatkozattal ahhoz hozzájárulását adja.

Az érintett hozzájáruló nyilatkozatát az adatkezelés időtartama alatt írásban bármikor visszavonhatja, a jelen adatkezelési tájékoztató VII.5. pontjában részletesen körülírt, törléshez való jog alapján. A nyilvánosságra hozatalra kizárólag abban az esetben nem került sor, hogy az adatkezelés jogalapja hozzájáruláson alapszik és ezen hozzájárulást az érintett írásban visszavonja a konkrét felvétel megjelölésével.

Adatkezelő az elkészült fényképfelvételeket az általa, valamint az által kiadott írott sajtóban, a hozzá köthető közösségi oldalakon https://www.facebook.com/profile.php?id=100052240899273 és https://www.facebook.com/Szabó-Magda-Könyvtár-és-Közösségi-Ház-162120243846591 és HONLAPOKON a https://felsopakony.hu/falunap-2025-09-27-reszletes-programmal/ illetve a http://konyvtar.felsopakony.hu/?Gal%26eacute%3Bria:Rendezv%26eacute%3Bnyek_2025&page= ), lehetőség szerint azonosító megjelöléssel hozza nyilvánosságra. Érintett a hozzájáruló nyilatkozatának visszavonását tartalmazó beadványában a sorszámmal azonosítva kell, hogy megjelölje azt a fényképfelvételt, melyre vonatkozóan a visszavonást kezdeményezi.

A beadvány tartalmára vonatkozóan Adatkezelő formai követelményeket az írásbeliségen kívül nem támaszt. Érintett a beadványt Adatkezelőnek a jelen adatkezelési tájékoztató II. pontjában megjelölt elérhetőségein keresztül juttathatja el.

Tekintettel arra, hogy a Rendezvény sajtó nyilvános, a sajtó jelen lévő munkatársai vagy harmadik személyek vagy szervek által készített fénykép-, hang-, és videofelvételek elkészítésének és nyilvánosságra hozatalának módjáért Adatkezelő felelősséget nem vállal.

VI. Az adatkezelés időtartama

Az érintettekről készült fényképfelvételeket Adatkezelő a hozzájáruló nyilatkozat kiállításától számított 5 évig őrzi meg és használja fel. 

Print kiadványok esetében az adatkezelés időtartama a közérdekű archiválási céljából 50 év.

Amennyiben érintett a jelen adatvédelmi tájékoztató VI. pontjában részletesen körülírt nyilatkozatát visszavonja, Adatkezelő az egyértelműen azonosított fényképfelvételt soron kívül törli a fent nevesített nyilvános közösségi oldalairól és számítógépes rendszeréből egyaránt, az adatok elektronikus formában ezt követően nem állíthatóak helyre. 

Tekintettel arra, hogy a Rendezvény sajtónyilvános, a sajtó jelen lévő munkatársai által készített hang-, fénykép- és videofelvételek elkészítésének és nyilvánosságra hozatalának módjáért Adatkezelő felelősséget nem vállal.

VII. Az érintett jogai adatainak kezelésével összefüggésben
VII. 1. Átlátható tájékoztatás, kommunikáció és az érintett joggyakorlásának elősegítése
Adatkezelő az érintett részére a személyes adatok kezelésére vonatkozó valamennyi információt és minden egyes tájékoztatást tömör, átlátható, érthető és könnyen hozzáférhető formában, világosan és közérthetően megfogalmazva kell nyújtania, különösen a gyermekeknek címzett bármely információ esetében. Az információkat írásban vagy más módon – ideértve adott esetben az elektronikus utat is – kell megadni. Az érintett kérésére szóbeli tájékoztatás is adható, feltéve, hogy más módon igazolták az érintett személyazonosságát.

Adatkezelőnek elő kell segítenie az érintett jogainak a gyakorlását.

Adatkezelő indokolatlan késedelem nélkül, de mindenféleképpen a kérelem beérkezésétől számított egy hónapon belül tájékoztatja az érintettet a jogai gyakorlására irányuló kérelme nyomán hozott intézkedésekről. E határidő további két hónappal meghosszabbítható, amelyről az érintettet tájékoztatni kell.

Ha az adatkezelő nem tesz intézkedéseket az érintett kérelme nyomán, késedelem nélkül, de legkésőbb a kérelem beérkezésétől számított egy hónapon belül tájékoztatja az érintettet az intézkedés elmaradásának okairól, valamint arról, hogy az érintett panaszt nyújthat be valamely felügyeleti hatóságnál, és élhet bírósági jogorvoslati jogával.

Az adatkezelő az információkat és az érintett jogairól szóló tájékoztatást és intézkedést díjmentesen biztosítja, azonban a Rendeletben írt esetekben díj számítható fel.
VII. 2. Előzetes tájékozódáshoz való jog - ha a személyes adatokat az érintettől gyűjtik
Az érintett jogosult arra, hogy az adatkezeléssel összefüggő tényekről és információkról az adatkezelés megkezdését megelőzően tájékoztatást kapjon. Ennek keretében az érintettet tájékoztatni kell:

a) az adatkezelő és képviselője kilétéről és elérhetőségeiről,

b) a személyes adatok tervezett kezelésének céljáról, valamint az adatkezelés jogalapjáról,

c) jogos érdek érvényesítésén alapuló adatkezelés esetén, az adatkezelő vagy harmadik fél jogos érdekeiről,

d) a személyes adatok címzettjeiről - akikkel a személyes adatot közlik -, illetve a címzettek kategóriáiról, ha van ilyen;

e) adott esetben annak tényéről, hogy az adatkezelő harmadik országba vagy nemzetközi szervezet részére kívánja továbbítani a személyes adatokat.

A tisztességes és átlátható adatkezelés biztosítsa érdekében az adatkezelőnek az érintettet a következő kiegészítő információkról kell tájékoztatnia:

a) a személyes adatok tárolásának időtartamáról, vagy ha ez nem lehetséges, ezen időtartam meghatározásának szempontjairól;

b) az érintett azon jogáról, hogy kérelmezheti az adatkezelőtől a rá vonatkozó személyes adatokhoz való hozzáférést, azok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen, valamint az érintett adathordozhatósághoz való jogáról;

c) az érintett hozzájárulásán alapuló adatkezelés esetén arról, hogy a hozzájárulás bármely időpontban történő visszavonásához való jog, amely nem érinti a visszavonás előtt a hozzájárulás alapján végrehajtott adatkezelés jogszerűségét;

d) a felügyeleti hatósághoz címzett panasz benyújtásának jogáról;

e) arról, hogy a személyes adat szolgáltatása jogszabályon vagy szerződéses kötelezettségen alapul vagy szerződés kötésének előfeltétele-e, valamint hogy az érintett köteles-e a személyes adatokat megadni, továbbá hogy milyen lehetséges következményeikkel járhat az adatszolgáltatás elmaradása;

f) az automatizált döntéshozatal tényéről, ideértve a profilalkotást is, valamint legalább ezekben az esetekben az alkalmazott logikáról, és arra vonatkozóan érthető információkról, hogy az ilyen adatkezelés milyen jelentőséggel, és az érintettre nézve milyen várható következményekkel bír.

Ha az adatkezelő a személyes adatokon a gyűjtésük céljától eltérő célból további adatkezelést kíván végezni, a további adatkezelést megelőzően tájékoztatnia kell az érintettet erről az eltérő célról és minden releváns kiegészítő információról.
VII. 3. Az érintett hozzáférési joga
Az érintett jogosult arra, hogy az adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és a kapcsolódó információkhoz hozzáférést kapjon.

Ha személyes adatoknak harmadik országba vagy nemzetközi szervezet részére történő továbbítására kerül sor, az érintett jogosult arra, hogy tájékoztatást kapjon a továbbításra vonatkozó garanciákról.

Adatkezelőnek az adatkezelés tárgyát képező személyes adatok másolatát az érintett rendelkezésére kell bocsátania. Az érintett által kért további másolatokért az adatkezelő az adminisztratív költségeken alapuló, ésszerű mértékű díjat számíthat fel. 
VII. 4. A helyesbítéshez való jog
Az érintett jogosult arra, hogy kérésére Adatkezelő indokolatlan késedelem nélkül helyesbítse a rá vonatkozó pontatlan személyes adatokat.

Figyelembe véve az adatkezelés célját, az érintett jogosult arra, hogy kérje a hiányos személyes adatok - egyebek mellett kiegészítő nyilatkozat útján történő - kiegészítését is.

VII. 5. A törléshez való jog
Az érintett jogosult arra, hogy kérésére Adatkezelő indokolatlan késedelem nélkül törölje a rá vonatkozó személyes adatokat, Adatkezelő pedig köteles arra, hogy az érintettre vonatkozó személyes adatokat indokolatlan késedelem nélkül törölje, ha:

a) a személyes adatokra már nincs szükség abból a célból, amelyből azokat gyűjtötték vagy más módon kezelték;

b) az érintett visszavonja az adatkezelés alapját képező hozzájárulását, és az adatkezelésnek nincs más jogalapja;

c) az érintett tiltakozik az adatkezelése ellen, és nincs elsőbbséget élvező jogszerű ok az adatkezelésre;

d) a személyes adatokat jogellenesen kezelték;

e) a személyes adatokat az adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell;

A törléshez való jog nem érvényesíthető, ha az adatkezelés szükséges:

a) a véleménynyilvánítás szabadságához és a tájékozódáshoz való jog gyakorlása céljából;

b) az adatkezelőre alkalmazandó uniós vagy tagállami jog szerinti kötelezettség teljesítése, illetve közérdekből vagy az adatkezelőre ruházott közhatalmi jogosítvány gyakorlása keretében végzett feladat végrehajtása céljából;

c) a népegészségügy területét érintő közérdek alapján;

d) a közérdekű archiválás céljából, tudományos és történelmi kutatási célból vagy statisztikai célból, amennyiben a törléshez való jog valószínűsíthetően lehetetlenné tenné vagy komolyan veszélyeztetné ezt az adatkezelést; vagy

e) jogi igények előterjesztéséhez, érvényesítéséhez, illetve védelméhez.

VII. 6. Az adatkezelés korlátozásához való jog
Az adatkezelés korlátozása esetén az ilyen személyes adatokat a tárolás kivételével csak az érintett hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből lehet kezelni.

Az érintett jogosult arra, hogy kérésére Adatkezelő korlátozza az adatkezelést, ha az alábbiak valamelyike teljesül:

a) az érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az Adatkezelő ellenőrizze a személyes adatok pontosságát;

b) az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását;

c) az Adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy

d) az érintett tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az érintett jogos indokaival szemben.

VII. 7. Az adathordozhatósághoz való jog
A GDPR-ban írt feltételekkel az érintett jogosult arra, hogy a rá vonatkozó, általa egy adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná az adatkezelő, amelynek a személyes adatokat a rendelkezésére bocsátotta, ha

a) az adatkezelés hozzájáruláson, vagy szerződésen alapul; és

b) az adatkezelés automatizált módon történik.

Az érintett kérheti a személyes adatok adatkezelők közötti közvetlen továbbítását is.

Az adathordozhatósághoz való jog gyakorlása nem sértheti a törléshez való jogot. Az adtahordozhatósághoz való jog nem alkalmazandó abban az esetben, ha az adatkezelés közérdekű vagy az adatkezelőre ruházott közhatalmi jogosítványai gyakorlásának keretében végzett feladat végrehajtásához szükséges. E jog nem érintheti hátrányosan mások jogait és szabadságait.

VII. 8. A tiltakozáshoz való jog
Az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak közérdeken, közfeladat végrehajtásán, vagy jogos érdeken alapuló kezelése ellen, ideértve az említett rendelkezéseken alapuló profilalkotást is. Ebben az esetben az adatkezelő a személyes adatokat nem kezelheti tovább, kivéve, ha az adatkezelő bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

Ha a személyes adatok kezelése közvetlen üzletszerzés érdekében történik, az érintett jogosult arra, hogy bármikor tiltakozzon a rá vonatkozó személyes adatok e célból történő kezelése ellen, ideértve a profilalkotást is, amennyiben az a közvetlen üzletszerzéshez kapcsolódik. Ha az érintett tiltakozik a személyes adatok közvetlen üzletszerzés érdekében történő kezelése ellen, akkor a személyes adatok a továbbiakban e célból nem kezelhetők.

Ezen jogokra legkésőbb az érintettel való első kapcsolatfelvétel során kifejezetten fel kell hívni annak figyelmét, és az erre vonatkozó tájékoztatást egyértelműen és minden más információtól elkülönítve kell megjeleníteni.

Az érintett a tiltakozáshoz való jogot műszaki előírásokon alapuló automatizált eszközökkel is gyakorolhatja.
VIII. Tájékoztatás jogérvényesítési lehetőségekről
Amennyiben Ön jogsérelmet tapasztal, első körben kérjük, keresse a fenti elérhetőségen az adatvédelmi tisztségviselőt, mielőtt a szakhatósághoz, vagy bírósághoz fordulna.
Az érintettek jogérvényesítési lehetőségeiket az információs önrendelkezési jogról és az információszabadságról szóló 2011. évi CXII. törvény, valamint a polgári törvénykönyvről szóló 2013. évi V. törvény alapján bíróság előtt gyakorolhatja, valamint kérheti a Nemzeti Adatvédelmi és Információszabadság Hatóság (1125 Budapest, Szilágyi Erzsébet fasor 22/c, telefonszám: (1) 391-1400, e-mail: ugyfelszolgalt@naih.hu, honlap: http: //www.naih.hu) segítségét is.
A szakhatósági panaszkezelésen túlmenően az Érintett jogosult az illetékes bírósághoz fordulni személyes adatai védelme érdekében, amennyiben jogsérelmet szenvedett.
Kelt. Felsőpakony, 2025. szeptember 27.

